stanford-oval/wikipedia huggingface dataset:
หอดูดาวลาซิยา

29°15′15″S 70°44′22″W﻿ / ﻿29.25417°S 70.73944°W﻿ / -29.25417; -70.73944
หอดูดาวลาซิยา (สเปน: Observatorio de La Silla) เป็นหอสังเกตการณ์ทางดาราศาสตร์ในประเทศชิลี ประกอบด้วยกล้องโทรทรรศน์จำนวน 18 ตัว ในจำนวนนี้ 9 ตัวเป็นกล้องโทรทรรศน์ที่สร้างโดยหอดูดาวท้องฟ้าซีกใต้แห่งยุโรป (ESO) นอกจากนี้กล้องอื่น ๆ ที่เหลือก็ได้รับเงินสนับสนุนการบำรุงรักษาส่วนหนึ่งจากหอดูดาวท้องฟ้าซีกใต้แห่งยุโรปด้วย หอดูดาวลาซิยานี้ถือเป็นหนึ่งในหอดูดาวที่ใหญ่ที่สุดในการสังเกตการณ์ท้องฟ้าซีกใต้ของโลก
ลาซิยาเป็นภูเขาสูง 2400 เมตร กินอาณาเขตทางใต้สุดของทะเลทรายอาตากามาในประเทศชิลี ตั้งอยู่ 160 กิโลเมตรทางเหนือของเมืองลาเซเรนา, 27 กิโลเมตรทางใต้ของหอดูดาวลัสกัมปานัส (Las Campanas) และ 100 กิโลเมตรทางเหนือของหอดูดาวเซร์โรโตโลโล (Cerro Tololo)
แหล่งข้อมูลอื่น

เว็บไซต์อย่างเป็นทางการ ESO - La Silla เก็บถาวร 2007-05-09 ที่ เวย์แบ็กแมชชีน
สันนิบาตฟุตบอลอาชีพแห่งชาติ (สเปน)

| --- | --- |

ชื่อย่อ: เอเลเอเฟเป
ก่อตั้ง:  (1984-07-26) 26 กรกฎาคม ค.ศ. 1984 (40 ปี)
ประเภท: สมาคมกีฬา
สํานักงานใหญ่: มาดริด, สเปน
ภูมิภาคที่รับผิดชอบ :  สเปน
สมาชิก  : สโมสรฟุตบอล 42 สโมสร
ประธาน: ฆาบิเอร์ เตบัส เมดราโน
เลขาธิการ: การ์โลส เดล กัมโป โกลัส
องค์กรแม่: ที่ประชุมใหญ่สันนิบาตฟุตบอลอาชีพแห่งชาติ
สังกัด: สันนิบาตฟุตบอลอาชีพยุโรป
เว็บไซต์: www.laliga.es www.facebook.com/laliga
สันนิบาตฟุตบอลอาชีพแห่งชาติ (สเปน: Liga Nacional de Fútbol Profesional) หรือที่รู้จักกันมากกว่าในชื่อ สันนิบาตฟุตบอลอาชีพ (Liga de Fútbol Profesional) และ เอเลเอเฟเป (LFP) เป็นสมาคมกีฬาระดับชาติที่มีหน้าที่รับผิดชอบดูแลระบบการแข่งขันระหว่างสโมสรฟุตบอลอาชีพในระดับบนสุด 2 ระดับของประเทศสเปน ซึ่งได้แก่ ปริเมราดิบิซิออน (ลาลิกา) และเซกุนดาดิบิซิออน องค์การนี้ได้รับการจัดตั้งขึ้นเมื่อปี ค.ศ. 1984 โดยเป็นส่วนหนึ่งของราชสหพันธ์ฟุตบอลสเปน แต่มีสภาพนิติบุคคลเป็นของตนเองและมีอำนาจอิสระในการปฏิบัติหน้าที่
การแข่งขัน

สันนิบาตจะจัดกลุ่มสโมสรสมาชิกทั้ง 42 สโมสรให้อยู่ใน 2 ระดับชั้น คือ ปริเมราดิบิซิออน (20 สโมสร) และเซกุนดาดิบิซิออน (22 สโมสร) ในแต่ละฤดูกาล สโมสรหนึ่ง ๆ จะลงแข่งกับสโมสรอื่น ๆ ในระดับชั้นเดียวกัน 2 ครั้ง โดยเล่นในสนามของตนเอง (เหย้า) 1 ครั้ง และเล่นในสนามของคู่แข่ง (เยือน) อีก 1 ครั้ง ดังนั้นแต่ละสโมสรจะได้ลงแข่งทั้งหมด 38 นัดในปริเมราดิบิซิออน และ 42 นัดในเซกุนดาดิบิซิออน
แต่ละสโมสรจะได้รับ 3 คะแนนหากชนะ, ได้รับ 1 คะแนนหากเสมอ และไม่ได้รับคะแนนหากแพ้ เมื่อสิ้นสุดฤดูกาล สโมสรที่มีคะแนนมากที่สุดในปริเมราดิบิซิออนจะเป็นผู้ชนะเลิศ หากปรากฏว่ามีสโมสรที่ได้คะแนนมากที่สุดเท่ากัน ก็จะนำผลงานการแข่งขันที่ผ่านมาระหว่างสโมสรที่เกี่ยวข้องมาพิจารณาเปรียบเทียบเพื่อหาผู้ชนะเลิศ หากยังหาสโมสรที่ดีกว่าไม่ได้ก็จะนำคะแนนรวม ผลต่างประตูได้-เสีย และจำนวนประตูที่ทำได้มาตัดสิน สำหรับเซกุนดาดิบิซิออน สโมสรที่มีคะแนนมากที่สุด 2 สโมสร และอีก 1 สโมสรที่เป็นผู้ชนะรอบเพลย์ออฟ (ระหว่างอันดับที่ 3-6 ในตารางคะแนนรวม) จะได้เลื่อนชั้นขึ้นไปเล่นในปริเมราดิบิซิออน โดยมีสโมสรที่มีคะแนนน้อยที่สุด 3 สโมสรในปริเมราดิบิซิออนตกชั้นลงมาเล่นแทนที่ ส่วนตรงท้ายตาราง สโมสรที่มีคะแนนน้อยที่สุด 4 สโมสรจะตกชั้นสู่เซกุนดาดิบิซิออน เบ ในขณะที่สโมสรจากเซกุนดาดิบิซิออน เบ 4 สโมสร จะได้เลื่อนชั้นขึ้นมาเล่นแทนที่
ดูเพิ่ม

ราชสหพันธ์ฟุตบอลสเปน
ลาลิกา
เซกุนดาดิบิซิออน
แหล่งข้อมูลอื่น

เว็บไซต์ทางการ
สันนิบาตฟุตบอลอาชีพแห่งชาติ ที่เฟซบุ๊ก
สันนิบาตฟุตบอลอาชีพแห่งชาติ ที่ยูทูบ
หน้าทวิตเตอร์อย่างเป็นทางการ
หุบอุกกาบาตชิกชูลุบ

ภาพจากภารกิจสำรวจภูมิประเทศด้วยเรดาร์กระสวยอวกาศเอสทีเอส-99 ของนาซา เผยให้เห็นส่วนหนึ่งของวงแหวนเส้นผ่านศูนย์กลาง 180 กิโลเมตร (110 ไมล์) ของหุบชิกชูลุบ ปล่องหินปูน (cenote) จำนวนมากที่กระจุกตัวอยู่รอบ ๆ แนวร่องหุบชี้ให้เห็นถึงการปรากฏของแอ่งใต้สมุทรยุคก่อนประวัติศาสตร์ในแอ่งที่เกิดจากแรงกระแทก
หุบอุกกาบาตชิกชูลุบ (สเปน: cráter de Chicxulub) คือหุบอุกกาบาตที่ถูกฝังอยู่ใต้คาบสมุทรยูกาตันในประเทศเม็กซิโก ศูนย์กลางของหุบตั้งอยู่นอกชายฝั่งใกล้กับชุมชนชิกชูลุบปูเอร์โตและชุมชนชิกชูลุบปูเอโบลซึ่งเป็นที่มาของชื่อหุบ หุบนี้เกิดขึ้นเมื่อดาวเคราะห์น้อยขนาดใหญ่ซึ่งมีเส้นผ่านศูนย์กลางประมาณ 10 กิโลเมตร (6.2 ไมล์) พุ่งชนโลก ช่วงเวลาที่เกิดการพุ่งชนสอดคล้องอย่างแม่นยำกับเส้นเขตชั้นหินครีเทเชียส–พาลีโอจีน (หรือ "เส้นเขตชั้นหินเค–พีจี") ซึ่งมีอายุประมาณ 66 ล้านปีมาแล้ว ทฤษฎีที่เป็นที่ยอมรับกันอย่างกว้างขวางคือ การเปลี่ยนแปลงอย่างฉับพลันของภูมิอากาศทั่วโลกจากการพุ่งชนเป็นสาเหตุของการสูญพันธุ์ยุคครีเทเชียส–พาลีโอจีน โดยร้อยละ 75 ของชนิดพืชและชนิดสัตว์ทั้งหมดบนโลก (รวมถึงไดโนเสาร์ที่ไม่ใช่สัตว์ปีกทั้งหมด) ถูกกวาดล้างไป
ประมาณกันว่าหุบอุกกาบาตชิกชูลุบมีเส้นผ่านศูนย์กลาง 150 กิโลเมตร (93 ไมล์) และมีความลึก 20 กิโลเมตร (12 ไมล์) ลงไปในชั้นเปลือกโลกภาคพื้นทวีปซึ่งมีความลึกอยู่ระหว่าง 10–30 กิโลเมตร (6.2–18.6 ไมล์) เป็นโครงสร้างจากการตกกระแทกที่ได้รับการยืนยันว่ามีขนาดใหญ่เป็นอันดับที่สองของโลก และเป็นโครงสร้างเพียงแห่งเดียวที่มีวงแหวนยอด (peak ring) อยู่ในสภาพเดิมและเข้าถึงได้โดยตรงสำหรับการวิจัยทางวิทยาศาสตร์
หุบอุกกาบาตชิกชูลุบได้รับการค้นพบโดยอันโตนิโอ กามาร์โก และเกล็น เพ็นฟีลด์ นักธรณีฟิสิกส์ผู้กำลังค้นหาแหล่งปิโตรเลียมในคาบสมุทรยูกาตันในปลายคริสต์ทศวรรษ 1970 ในช่วงแรกเพ็นฟีลด์ไม่สามารถหาหลักฐานยืนยันได้ว่ารูปลักษณ์ทางธรณีวิทยาดังกล่าวเป็นหุบอุกกาบาตและล้มเลิกการค้นหาไป ต่อมา จากการติดต่อกับแอลัน อาร์. ฮิลดิแบรนด์ ใน ค.ศ. 1990 เพ็นฟีลด์ได้ตัวอย่างที่บ่งชี้ว่าเป็นรูปลักษณ์ดังกล่าวเป็นรูปลักษณ์ที่เกิดจากการตกกระแทก หลักฐานการกำเนิดของหุบอุกกาบาตนี้ได้แก่ช็อกต์ควอตซ์ ความผิดปกติของค่าความถ่วง และอุลกมณีในพื้นที่โดยรอบ
ใน ค.ศ. 2016 โครงการขุดเจาะทางวิทยาศาสตร์โครงการหนึ่งได้ขุดลึกลงไปในวงแหวนยอดของหุบอุกกาบาตซึ่งอยู่ต่ำกว่าพื้นทะเลปัจจุบันหลายร้อยเมตรเพื่อเก็บตัวอย่างหินที่แตกกระจายจากการพุ่งชนของดาวเคราะห์น้อย การค้นพบนี้ถือเป็นการยืนยันทฤษฎีปัจจุบันที่เกี่ยวข้องกับการพุ่งชนและผลกระทบของมัน การศึกษาใน ค.ศ. 2020 สรุปว่าหุบอุกกาบาตชิกชูลุบเกิดขึ้นจากการตกกระแทกแนวเฉียง (ทำมุม 45–60 องศากับแนวระดับ) จากทิศตะวันออกเฉียงเหนือ
หมู่เกาะฟอล์กแลนด์

| หมู่เกาะฟอล์กแลนด์ Falkland Islands (อังกฤษ) |
| --- | --- |
   ธงชาติ     ตราแผ่นดิน  
คำขวัญ: Desire the right (ปรารถนาความยุติธรรม)
เพลงชาติ: ก็อดเซฟเดอะคิง (เพลงสรรเสริญพระบารมี)  เพลงประจำชาติ:Song of the Falklands (Marcha de las Malvinas) (อย่างไม่เป็นทางการ)

เมืองหลวง และเมืองใหญ่สุด: สแตนลีย์
ภาษาราชการ: ภาษาอังกฤษ
การปกครอง: รัฐบาลอาณานิคมในระบบรัฐสภาแบบราชาธิปไตยภายใต้รัฐธรรมนูญ

• พระมหากษัตริย์ : สมเด็จพระเจ้าชาลส์ที่ 3
• ผู้ว่าราชการ : แอลิสัน เบลก
 
สภานิติบัญญัติ: สภานิติบัญญัติแห่งหมู่เกาะฟอล์กแลนด์
อาณานิคมโพ้นทะเลของสหราชอาณาจักร
พื้นที่
• รวม: 12,173 ตารางกิโลเมตร (4,700 ตารางไมล์) (162)
• แหล่งน้ำ (%): 0
ประชากร
• 2555 ประมาณ: 2,841 (220)
• ความหนาแน่น: 0.26 ต่อตารางกิโลเมตร (0.7 ต่อตารางไมล์) (241)
จีดีพี (อำนาจซื้อ) : 2548 (ประมาณ)
• รวม: 75 ล้านดอลลาร์สหรัฐ (223)
• ต่อหัว: 55,400 ดอลล่าร์สหรัฐ (7)
จีนี (2010): 34.17 ปานกลาง · 64
เอชดีไอ (2010): 0.874 สูงมาก · 20
สกุลเงิน: ปอนด์ฟอล์กแลนด์1 (FKP)
เขตเวลา: UTC-4
• ฤดูร้อน (เวลาออมแสง): UTC-3
ขับรถด้าน: ซ้ายมือ
รหัสโทรศัพท์: 500
โดเมนบนสุด: .fk
1ผูกติดกับค่าเงินปอนด์สเตอร์ลิง (GBP)
หมู่เกาะฟอล์กแลนด์ (อังกฤษ: Falkland Islands) หรือ หมู่เกาะมัลบินัส (สเปน: Islas Malvinas) เป็นกลุ่มเกาะตั้งอยู่ในหมู่เกาะแอตแลนติกใต้บนไหล่ทวีปปาตาโกเนีย หมู่เกาะหลักอยู่ห่างจากชายฝั่งปาตาโกเนียที่ละติจูดราว 52° ใต้ ไปทางตะวันออกราว 500 กิโลเมตร กลุ่มเกาะมีพื้นที่ 12,173 ตารางกิโลเมตร ประกอบด้วยเกาะฟอล์กแลนด์ตะวันออก ฟอล์กแลนด์ตะวันตก และเกาะที่เล็กกว่าอื่นอีก 776 เกาะ หมู่เกาะดังกล่าวเป็นดินแดนโพ้นทะเลของสหราชอาณาจักร มีระดับการปกครองตนเองภายในสูง โดยมีสหราชอาณาจักรรับประกันรัฐบาลที่ดีและรับผิดชอบด้านการป้องกันภัยและการต่างประเทศ เมืองหลวง คือ สแตนลีย์บนเกาะฟอล์กแลนด์ตะวันออก
มีการถกเถียงว่าด้วยการค้นพบหมู่เกาะฟอล์กแลนด์ครั้งแรกและการล่าอาณานิคมโดยชาวยุโรปในกาลต่อมา หลายช่วง หมู่เกาะมีนิคมฝรั่งเศส อังกฤษ สเปนและอาร์เจนตินา อังกฤษสถาปนาการปกครองอีกครั้งใน พ.ศ. 2376 แม้อาร์เจนตินาจะยังคงอ้างสิทธิ์เหนือหมู่เกาะต่อไป ใน พ.ศ. 2525 หลังการบุกครองหมู่เกาะของอาร์เจนตินา เกิดสงครามฟอล์กแลนด์ที่ไม่มีการประกาศสงครามนานสองเดือนระหว่างอาร์เจนตินากับสหราชอาณาจักร กระทั่งกองกำลังอาร์เจนตินาทั้งหมดยอมจำนนและการคืนหมู่เกาะให้อยู่ในการปกครองของอังกฤษ
ประชากรหมู่เกาะฟอล์กแลนด์ ซึ่งประเมินอยู่ที่ 2,841 คน ประกอบด้วยชาวหมู่เกาะฟอล์กแลนด์ท้องถิ่นเป็นหลัก ส่วนมากมีเชื้อสายอังกฤษ ชาติพันธุ์อื่น ได้แก่ ฝรั่งเศส ยิบรอลตาร์และสแกนดิเนเวีย การเข้าเมืองจากสหราชอาณาจักร เซนต์เฮเลนา และชิลีทำให้หมู่เกาะมีประชากรเพิ่มขึ้น จากเดิมที่ลดลง ภาษาเด่นและภาษาราชการ คือ ภาษาอังกฤษ ภายใต้พระราชบัญญัติสัญชาติอังกฤษ ค.ศ. 1983 ชาวหมู่เกาะฟอล์กแลนด์เป็นพลเมืองอังกฤษตามกฎหมาย
หมู่เกาะอยู่ตรงแนวแบ่งเขตระหว่างเขตลักษณะอากาศกึ่งขั้วโลกภาคพื้นสมุทรกับอบอุ่นภาคพื้นสมุทร โดยเกาะหลักทั้งสองมีแนวเทือกเขาสูงถึง 700 เมตร หมู่เกาะเป็นที่อยู่ของประชากรนกขนาดใหญ่ แม้นกหลายชนิดจะไม่ผสมพันธุ์ในเกาะหลักอีกต่อไปเพราะผลของชนิดพันธุ์ที่นำเข้ามา กิจกรรมทางเศรษฐกิจหลัก ได้แก่ การประมง การท่องเที่ยว การเลี้ยงแกะโดยเน้นการส่งออกขนแกะคุณภาพสูง และการสำรวจน้ำมัน การสำรวจน้ำมัน ซึ่งรัฐบาลหมู่เกาะฟอล์กแลนด์เป็นผู้ออกใบอนุญาต ยังถกเถียงกันอันเป็นผลจากข้อพิพาททางทะเลกับอาร์เจนตินา
แหล่งข้อมูลอื่น

| ด ค กดินแดนห่างไกลของประเทศในทวีปยุโรป |
| --- | --- |
ดินแดนภายใต้อำนาจอธิปไตยของชาติในยุโรป แต่ตั้งอยู่ใกล้กับหรือตั้งอยู่บนทวีปอื่นที่ไม่ใช่ยุโรป
เดนมาร์ก: กรีนแลนด์
เนเธอร์แลนด์: กือราเซา  ·  แคริบเบียนเนเธอร์แลนด์ (ซาบา · ซินต์เอิสตาซียึส · โบแนเรอ)  ·  ซินต์มาร์เติน  ·  อารูบา
นอร์เวย์: ควีนมอดแลนด์  ·  เกาะบูเว  ·  เกาะปีเตอร์ที่ 1
โปรตุเกส: มาเดรา  ·  อะโซร์ส
ฝรั่งเศส:  กัวเดอลุป  ·  เกาะกลีแปร์ตอน  ·  แซ็งปีแยร์และมีเกอลง  ·  แซ็ง-บาร์เตเลมี  ·  แซ็ง-มาร์แต็ง  ·  นิวแคลิโดเนีย  ·  เฟรนช์เกียนา  ·  เฟรนช์เซาเทิร์นและแอนตาร์กติกแลนดส์ (เกาะแซ็ง-ปอล · เกาะอัมสเตอร์ดัม · หมู่เกาะกระจายในมหาสมุทรอินเดีย · หมู่เกาะแกร์เกแลน · หมู่เกาะครอแซ · อาเดลีแลนด์)  ·  เฟรนช์พอลินีเชีย  ·  มายอต  ·  มาร์ตีนิก  ·  เรอูว์นียง  ·   วอลิสและฟูตูนา 
สเปน: กานาเรียส  · เซวตา  ·  ปลาซัสเดโซเบรานิอา (เปญญอนเดเบเลซเดลาโกเมรา · เปญญอนเดอาลูเซมัส · หมู่เกาะชาฟารินัส)  ·  เมลียา
สหราชอาณาจักร:  เกาะเซาท์จอร์เจียและหมู่เกาะเซาท์แซนด์วิช  ·  เซนต์เฮเลนา อัสเซนชัน และตริสตันดากูนยา  ·  บริติชอินเดียนโอเชียนเทร์ริทอรี  ·  บริติชแอนตาร์กติกเทร์ริทอรี  ·  เบอร์มิวดา  ·  มอนต์เซอร์รัต  ·  หมู่เกาะเคย์แมน  ·  หมู่เกาะเติกส์และหมู่เกาะเคคอส  ·  หมู่เกาะบริติชเวอร์จิน  ·  หมู่เกาะพิตแคร์น  ·  หมู่เกาะฟอล์กแลนด์  ·  แองกวิลลา 
อิตาลี: เกาะปันเตลเลรีอา  ·   หมู่เกาะเปลาเจ (เกาะลัมปีโอเน • เกาะลัมเปดูซา • เกาะลีโนซา)
หอดูดาวแห่งชาติ (ชิลี)

หอดูดาวแห่งชาติ (สเปน: Observatorio Astronómico Nacional, OAN) เป็นหอดูดาวที่ตั้งอยู่บนยอดเขาเซร์โรกาลัน ใกล้เมืองหลวงซันติอาโกของประเทศชิลี เป็นของภาควิชาดาราศาสตร์ของมหาวิทยาลัยชิลี
ประวัติศาสตร์

เบร์นาร์โด โอฆิกินส์ เป็นคนแรกที่เริ่มมีความตั้งใจอยากให้ชิลีมีหอดูดาวแห่งชาติ ในเดือนตุลาคม 1842 เมื่อเขากำลังจะเสียชีวิตระหว่างที่ลี้ภัยอยู่ในลิมา เขาได้เขียนข้อความถึงประธานาธิบดีมานูเอล บุลเนส โดยบอกว่าเขาได้ยกสัตว์ทั้งหมดในฟาร์มของเขาและเงิน 25,000 เปโซให้แก่กองทัพ และขอเงินชดเชยสำหรับการเบิกจ่ายเหล่านั้น โดยจัดสรรเงินส่วนหนึ่งให้กับการติดตั้งหอดูดาวทางดาราศาสตร์บนเขาเซร์โรซานตาลูซิอาในกรุงซันติอาโก
หอดูดาวแห่งชาติได้เปิดตัวอย่างเป็นทางการในปี 1852 และกลายเป็นหนึ่งในหอดูดาวแห่งแรกในลาตินอเมริกา และได้รับการใช้งานมากที่สุดในช่วงศตวรรษที่ 19 มีเอกสารทางวิทยาศาสตร์ประมาณ 30 ฉบับที่ตีพิมพ์ในวารสารนานาชาติเฉพาะทางของประเทศเยอรมนี, อังกฤษ และสหรัฐในช่วงเวลานั้น
ตั้งแต่ปี 1962 หอดูดาวแห่งชาติได้ย้ายจากที่เดิมที่เซร์โรซานตาลูซิอาไปตั้งอยู่ที่เซร์โรกาลันจนถึงปัจจุบัน
อาคารหอดูดาวแห่งชาติบนยอดเขาเซร์โรซานตาลูซิอา ในปี 1850
หอดูดาวแห่งชาติในปี 1872
สโมสรฟุตบอลการ์ตาเฆนา

สโมสรฟุตบอลในประเทศสเปน
สโมสรฟุตบอลการ์ตาเฆนา, เอเซ.อา.เด. (สเปน: Fútbol Club Cartagena, S.A.D.) เป็นทีมฟุตบอลสเปนซึ่งมีฐานอยู่ในเมืองการ์ตาเฆนา ในแคว้นภูมิภาคมูร์เซีย ประเทศสเปน ทีมนี้ก่อตั้งขึ้นใน ค.ศ. 1995 โดยปัจจุบันแข่งในเซกุนดาดิบิซิออน และจัดการแข่งเกมเหย้าที่สนามกีฬาเอสตาดิโอการ์ตาโกโนบา ซึ่งจุผู้ชมได้ 15,105 ที่นั่ง
สโมสรแห่งนี้ถือเป็นการเริ่มต้นใหม่อีกครั้งจากการ์ตาเฆนา เซเอเฟ ที่ก่อตั้งเมื่อ ค.ศ. 1919
ประวัติ

ทีมการ์ตาเฆนาก่อตั้งขึ้นเมื่อวันที่ 25 กรกฎาคม ค.ศ. 1995 ในสถานที่ของกลุบเดปอร์ติโบบัลซิกัส เนื่องมาจากปัญหาเศรษฐกิจที่ร้ายแรงของการ์ตาเฆนา เอเฟเซ ซึ่งเป็นทีมชุดใหญ่ของเมือง โดยมีประธานคนแรกคือฟลอเรนติโน มันซาโน เป็นผู้ก่อตั้ง ซึ่งในช่วงแปดปีแรก สโมสรแห่งนี้รู้จักกันในชื่อการ์ตาเฆนาฟุตบอลกลุบ และแข่งในดิวิชันสามเป็นครั้งแรกในฤดูกาล 1998–99
จากนั้น สโมสรก็เปลี่ยนชื่อเป็นกลุบฟุตบอลการ์ตาเฆนา และลุยส์ โอลิเบร์ เข้ามาดำรงตำแหน่งประธาน โดยเริ่มต้นวาระการดำรงตำแหน่งกับสโมสรท่ามกลางปัญหาเศรษฐกิจและใกล้ตกชั้น ทว่า หลังจากได้รับการช่วยเหลือจากการล้มละลายโดยผู้ประกอบการท้องถิ่นอย่างฟรันซิสโก โกเมซ ได้สำเร็จหลังจบฤดูกาล 2002–03 ทางสโมสรนี้ก็ค่อย ๆ แข็งแกร่งขึ้นในระดับที่สาม และเลื่อนชั้นขึ้นมาอีกครั้ง โดยขณะนั้นไปอยู่ที่ดิวิชันสองใน ค.ศ. 2009
ส่วนทีมประวัติศาสตร์อย่างการ์ตาเฆนา เอเฟเซ ซึ่งก่อตั้งมายาวนานกว่านั้น ได้ทำหน้าที่เป็นทีมสำรองระหว่าง ค.ศ. 2003 ถึง ค.ศ. 2009 และในที่สุดก็ได้ความเป็นอิสระกลับคืนมา ครั้นในช่วงฤดูกาล 2009–10 ของลีกดิวิชันสอง ทีมเอเฟเซนี้เกือบที่จะเลื่อนชั้นได้อีกครั้ง โดยจบฤดูกาลในอันดับที่ห้า ซึ่งความหวังในการเลื่อนชั้นทั้งหมดต้องสูญสิ้นไปในนัดที่ 41 และนัดรองสุดท้าย เมื่อพ่ายแพ้ให้แก่ทีมเรกเรอาติโบเดอูเอลบา 0 ประตูต่อ 1 ในเกมเยือน
ทีมการ์ตาเฆนาตกชั้นจากระดับดิวิชันสองในช่วงปลายฤดูกาล 2011–12 ถึงกระนั้น ในเดือนพฤษภาคม ค.ศ. 2015 การยิงประตูในช่วงท้ายเกมของการ์โลส มาร์ติเนซ ได้ช่วยให้สโมสรรอดพ้นจากการตกต่ำอีกครั้งด้วยการชนะการแข่งเพลย์ออฟโดยใช้กฎประตูทีมเยือนกับทีมลัสปัลมัสอัตเลติโก ทว่าสามปีต่อมา ทีมการ์ตาเฆนาก็พ่ายแพ้ในการเลื่อนชั้นครั้งสุดท้ายให้แก่เอซเตรมาดูรา อูเด ด้วยผลต่างเพียงประตูเดียว
กระทั่งเมื่อวันที่ 19 กรกฎาคม ค.ศ. 2020 ทีมการ์ตาเฆนาได้รับการเลื่อนชั้นสู่เซกุนดาดิบิซิออนหลังจากไม่มาเป็นเวลา 8 ปี
แหล่งข้อมูลอื่น

เว็บไซต์ทางการ (ในภาษาสเปน)
สโมสรฟุตบอลการ์ตาเฆนา ที่เฟซบุ๊ก
สโมสรฟุตบอลการ์ตาเฆนา ที่อินสตาแกรม
สโมสรฟุตบอลการ์ตาเฆนา ที่เอกซ์ (ทวิตเตอร์)
สโมสรฟุตบอลการ์ตาเฆนา ที่ยูทูบ
Futbolme team profile (ในภาษาสเปน)
Peña Goto Cartago, fansite (ในภาษาสเปน)
สาธารณรัฐซัมโบอังกา

สาธารณรัฐซัมโบอังกา (สเปน: República de Zamboanga) หรือ สาธารณรัฐเอกราชแห่งซัมโบอังกา (ชาบากาโนและสเปน: Independiente República de Zamboanga) เป็นสาธารณรัฐปฏิวัติอายุสั้นในฟิลิปปินส์ ก่อตั้งหลังจากการล่มสลายของอาณานิคมสเปนในซัมโบอังกาเมื่อ พ.ศ. 2442
ประวัติศาสตร์

ในวันที่ 28 กุมภาพันธ์ พ.ศ. 2441 ในบ้านของซานตามาริอา ได้มีการประชุมเพื่อจัดตั้งสาธารณรัฐปฏิวัติ นายพลบิเซนเต อัลบาเรซ ได้รับเลือกเป็นประธานาธิบดีและผู้บัญชาการทหาร เขาวางแผนเข้ายึดป้อมปิลาร์ซึ่งเป็นที่มั่นที่แข็งแกร่งแห่งสุดท้ายของสเปนในฟิลิปปินส์ สาธารณรัฐได้จัดตั้งอย่างเป็นทางการเมื่อ 18 พฤษภาคม พ.ศ. 2442 เมื่อนายพลอัลบาเรซยึดครองป้อมปิลาร์ได้สำเร็จ ในวันที่ 23 พฤษภาคม พ.ศ. 2442 ชาวสเปนได้ออกจากซัมโบอังกาหลังจากได้วางเพลิงเมืองเพื่อต่อต้านฝ่ายปฏิวัติ
การปกครองของนายพลอัลบาเรซสิ้นสุดลงเพราะการร่วมมือกันระหว่างอิซิโดร มิเดล ผู้บัญชาการทหารแห่งเตตวนกับสหรัฐอเมริกาโดยแลกกับตำแหน่งประธานาธิบดี เมื่อนายพลอัลบาเรซเดินทางไปบาซิลัน ได้ตั้งให้พันตรีเมลานิโอ กาลิซโตเป็นรักษาการผู้บัญชาการทหาร มิเดลได้สั่งให้สอบสังหารกาลิซโต ต่อมาในวันที่ 16 พฤศจิกายน พ.ศ. 2442 มิเดลได้ชักธงขาวเหนือป้อมปิลาร์เป็นสัญญาณให้กองทัพสหรัฐเข้ามายึดครองและล้มล้างรัฐบาลของอัลบาเรซ นายพลอัลบาเรซหนีไปซ่อนตัวที่เมร์เซเดสใกล้กับบาซิลัน ในเดือนธันวาคม พ.ศ. 2442 นายทหารสหรัฐเข้ามายึดครองป้อมปิลาร์ ให้สาธารณรัฐนี้อยู่ภายใต้การอารักขาของสาธารณรัฐอเมริกา และมิเดลได้เป็นประธานาธิบดีอีก 16 เดือน
ในเดือนมีนาคม พ.ศ. 2443 สหรัฐยอมให้มีการเลือกตั้งภายในสาธารณรัฐ ซึ่งมาเรียโน อาร์กิซาเป็นประธานาธิบดี แต่รัฐบาลของอาร์กิซาไม่ได้มีประสิทธิภาพและสิ้นสุดในเดือนมีนาคม พ.ศ. 2445 สาธารณรัฐซัมโบอังกาสลายตัวไป ซัมโบอังกากลายเป็นเมืองหลวงของจังหวัดโมโร ซึ่งเป็นส่วนหนึ่งของเขตมินดาเนา
ขอบเขต

สาธารณรัฐซัมโบอังกาของนายพลอัลบาเรซมีขอบเขตในบริเวณเกาะมินดาเนา บาซิลัน และซูลูซึ่งเป็นบริเวณที่เรียกภาคใต้ของฟิลิปปินส์ที่มีสงครามต่อต้านสเปน สหรัฐ และฟิลิปปินส์ แต่ในทางปฏิบัติมีอำนาจปกครองในซัมโบอังกาเท่านั้น
แหล่งข้อมูลอื่น

The Republic of Zamboanga (watawat.net) เก็บถาวร 2019-11-30 ที่ เวย์แบ็กแมชชีน
องค์การนานารัฐอเมริกา

| องค์การนานารัฐอเมริกา  รายการ Organização dos Estados Americanos (โปรตุเกส)  Organisation des États américains (ฝรั่งเศส)  Organización de los Estados Americanos (สเปน)  Organization of American States (อังกฤษ)   |
| --- | --- |
   ธงชาติ    สัญลักษณ์  
คำขวัญ: "ประชาธิปไตยเพื่อสันติภาพ ความมั่นคง และการพัฒนา"
  ชาติสมาชิก  อดีตชาติสมาชิก  ชาติสมาชิกที่มีข้อพิพาท
สำนักงานใหญ่: วอชิงตัน ดี.ซี. สหรัฐ 38°53′34″N 77°02′25″W﻿ / ﻿38.8929138°N 77.0403734°W﻿ / 38.8929138; -77.0403734﻿ (OAS headquarters, Washington, D.C.)
เมืองใหญ่สุด: เซาเปาลู บราซิล
ภาษาราชการ: โปรตุเกส ฝรั่งเศส สเปน อังกฤษ
ชาติสมาชิก:  35 ประเทศ  แอนทีกาและบาร์บิวดา  อาร์เจนตินา   บาฮามาส  บาร์เบโดส  เบลีซ   โบลิเวีย  บราซิล  แคนาดา   ชิลี  โคลอมเบีย  คอสตาริกา   ดอมินีกา  สาธารณรัฐโดมินิกัน   เอกวาดอร์  เอลซัลวาดอร์  กรีเนดา   กัวเตมาลา  กายอานา  เฮติ   ฮอนดูรัส  จาเมกา  เม็กซิโก   นิการากัว   ปานามา  ปารากวัย   เปรู  เซนต์คิตส์และเนวิส   เซนต์ลูเชีย  เซนต์วินเซนต์และเกรนาดีนส์   ซูรินาม  ตรินิแดดและโตเบโก   สหรัฐ  อุรุกวัย  เวเนซุเอลา  
ผู้นำ

• เลขาธิการ :  ลุยส์ อัลมาโกร
• ผู้ช่วยเลขาธิการ :  เนสเตอร์ เมนเดซ
 
ก่อตั้ง

• กฎบัตร : 30 เมษายน 1948
 
พื้นที่
• รวม: 40,275,678 ตารางกิโลเมตร (15,550,526 ตารางไมล์)
ประชากร
• 2008 ประมาณ: 980,457,921
• ความหนาแน่น: 24 ต่อตารางกิโลเมตร (62.2 ต่อตารางไมล์)
เขตเวลา: UTC−10 ถึง +0
เว็บไซต์ www.oas.org
องค์การนานารัฐอเมริกา (โปรตุเกส: Organização dos Estados Americanos, OEA; ฝรั่งเศส: Organisation des États américains, OEA; สเปน: Organización de los Estados Americanos, OEA; อังกฤษ: Organization of American States, OAS) เป็นองค์การระหว่างประเทศที่ก่อตั้งขึ้นในวันที่ 30 เมษายน ค.ศ. 1948 โดยเปิดรับสมาชิกในทวีปอเมริกาเพื่อความร่วมมือทางการเมือง เศรษฐกิจและการศาล สังคม วัฒนธรรม และสันติภาพ รวมถึงให้ความช่วยเหลือทางด้านทหารในกรณีที่รัฐสมาชิกใดถูกรุกราน โดยมีหน่วยงานสำคัญคือสำนักเลขาธิการ ตั้งอยู่ที่กรุงวอชิงตัน ดี.ซี. มีสมาชิกอยู่ 34 ประเทศที่ล้วนเป็นรัฐเอกราชในทวีปอเมริกา
ลูกัส บิเกลีย

ลูกัส โรดริโก บิเกลีย (สเปน: Lucas Rodrigo Biglia; เกิด 30 มกราคม ค.ศ. 1986) เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางให้กับฟาตีห์คารากุมรุคในซือเปร์ลีก
สโมสรอาชีพ > ทีมในอาร์เจนตินา

บิเกลียเริ่มต้นอาชีพโดยเล่นให้กับอาร์เฆนติโนสยูนิออร์สโดยเซ็นสัญญาอาชีพในปี 2004 เขาลงเล่นนัดแรกให้กับทีมในวันที่ 1 มิถุนายน 2004 และลงเล่นให้กับทีมไปทั้งหมด 17 ทำได้ 1 ประตู
จากนั้นในเดือนกุมภาพันธ์ 2005 บิเกลียย้ายไปร่วมทีมอินเดเปนดิเอนเตโดยไม่เปิดเผยค่าตัว เขาลงเล่นนัดแรกให้กับทีมในวันที่ 26 กุมภาพันธ์ 2005 ในเกมที่แพ้ให้กับลานุส 1–0
สโมสรอาชีพ > อันเดอร์เลคต์

ในเดือนกรกฎาคม 2006 หลังจากเล่นให้อินเดเปนดิเอนเตไปหนึ่งฤดูกาลครึ่ง บิเกลียได้เซ็นสัญญากับอันเดอร์เลคต์ในเบลเจียนโปรลีกเป็นเวลา 4 ปี โดยสวมเสื้อหมายเลข 5
ฤดูกาล 2006–07 บิเกลียลงเล่นนัดแรกให้กับทีมในนัดเปิดฤดูกาลที่พบกับซินต์-เตรยเดิน เดือนถัดมาเขาลงเล่นนัดแรกในยูฟ่าแชมเปียนส์ลีกในรอบแบ่งกลุ่มที่เสมอกับลีล 1–1 และหลังจากนั้นเขาทำผลงานให้กับทีมได้อย่างยอดเยี่ยมทำให้เขาได้รับรางวัลนักฟุตบอลดาวรุ่งแห่งปีของลีกเบลเยียมในเดือนมกราคม ปี 2007 เขาทำประตูแรกให้กับทีมได้จากลูกจุดโทษในนัดที่ชนะบรัสเซลส์ 6–0
สโมสรอาชีพ > ลาซีโอ

วันที่ 23 กรกฎาคม 2013 ลาซีโอประกาศเซ็นสัญญากับบิเกลียเป็นเวลา 5 ปีโดยไม่เปิดเผยค่าตัว  แต่จากรายงานทางการเงินของลาซีโอระบุว่าบิเกลียมีค่าตัว 8.4 ล้านยูโร โดยมีค่านายหน้า 750,000 ยูโร เขาลงเล่นนัดแรกให้กับทีมในนัดเปิดฤดูกาลที่ชนะอูดีเนเซ 2–1 บิเกลียทำประตูแรกให้ทีมในวันที่ 22 ธันวาคมปีเดียวกันในนัดที่แพ้ต่อเวโรนา 4–1 โดยในฤดูกาลแรกเขาลงสนาม 32 นัด ทำได้ 2 ประตู
ฤดูกาล 2015–16 บิเกลียได้รับการตั้งให้เป็นกัปตันทีม โดยเขาทำหน้าที่เป็นกัปตันนัดแรกในรายการซูแปร์โกปปาอีตาเลียนาที่ทีมของเขาแพ้ให้กับยูเวนตุส 2–0
สโมสรอาชีพ > เอซี มิลาน

ลาซีโอและเอซี มิลานประกาศในเดือนกรกฎาคม 2017 ว่าบิเกลียได้ย้ายไปร่วมทีมเอซี มิลาน การย้ายทีมได้รับการยืนยันอย่างเป็นทางการเมื่อวันที่ 16 กรกฎาคม 2017 โดยบิเกลียเซ็นสัญญากับทีมไปจนถึงปี 2020 และมีรายงานค่าตัวเป็นเงิน 17 ล้านยูโร เขาถูกปล่อยตัวออกจากทีมเมื่อสิ้นสุดฤดูกาล 2019–20 เนื่องจากหมดสัญญากับทีม
สโมสรอาชีพ > ฟาตีห์คารากุมรุค

วันที่ 14 กันยายน 2020 บิเกลียร่วมทีมฟาตีห์คารากุมรุคที่เพิ่งเลื่อนชั้นมาในซือเปร์ลีกโดยไม่มีค่าตัว
การเล่นทีมชาติ

บิเกลียถูกเรียกติดทีมชาติครั้งแรกในเดือนพฤศจิกายน 2010 ในนัดที่พบกับบราซิล แต่ไม่ได้ลงเล่น จากนั้นในเดือนกุมภาพันธ์ 2011 เขาได้ลงเล่นให้ทีมเป็นครั้งแรกในเกมกระชับมิตรที่พบกับโปรตุเกส ในปีเดียวกันบิเกลียถูกเรียกตัวไปแข่งโกปาอาเมริกา แม้จะมีอาการบาดเจ็บ และได้ลงเล่นเป็นตัวสำรอง 2 นัด
วันที่ 2 มิถุนายน 2014 บิเกลียถูกเรียกติดทีมไปเล่นในฟุตบอลโลก 2014 ที่ประเทศบราซิล เขาลงเล่นเป็นตัวสำรองในช่วงแรกของการแข่งขัน จากนั้นจึงได้ลงเล่นเป็นตัวจริงตั้งแต่รอบก่อนรองชนะเลิศ โดยนัดชิงชนะเลิศอาร์เจนตินาแพ้ให้กับเยอรมนี 0–1 นอกจากนี้บิเกลียได้ลงเล่นในโกปาอาเมริกา 2015 เป็นจำนวน 5 ใน 6 นัด รวมถึงนัดชิงชนะเลิศที่แพ้การดวลจุดโทษให้กับชิลี
ในวันที่ 17 พฤศจิกายน 2015 เขาทำประตูแรกในนามทีมชาติได้ในฟุตบอลโลก 2018 รอบคัดเลือก ที่ชนะโคลอมเบีย 1–0
บิเกลียได้ลงเล่นในโกปาอาเมริกาเซนเตนาริโอ และได้เข้าไปถึงรอบชิงชนะเลิศที่พบกับชิลี โดยเขาได้ลงเล่นเป็นเวลา 120 นาที หลังจากช่วงต่อเวลาทั้งสองทีมเสมอกัน 0–0 จึงต้องตัดสินด้วยการดวลจุดโทษและจุดโทษของเขาถูกเซฟโดยเกลาดิโอ บราโบ และชิลีชนะ 4–2
เดือนพฤษภาคม 2018 มีชื่อเป็น 23 คนสุดท้ายของทีมในการแข่งขันฟุตบอลโลก 2018ที่ประเทศรัสเซีย เขาได้ลงเล่นเพียงนัดเดียวในรอบแบ่งกลุ่มที่เสมอกับไอซ์แลนด์ 1–1 ในวันที่ 16 มิถุนายน โดยเขาลงไปแทนเอเบร์ บาเนกาในครึ่งหลัง จากนั้นในวันที่ 30 มิถุนายน 2018 หลังจากอาร์เจนตินาแพ้ให้กับฝรั่งเศส 4–3 ในรอบ 16 ทีมสุดท้าย บิเกลียได้ประกาศเลิกเล่นทีมชาติด้วยสถิติลงเล่น 58 นัด ทำได้ 1 ประตู
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | ฟุตบอลถ้วย> ลงเล่น | ฟุตบอลถ้วย> ประตู | ทวีป> ลงเล่น | ทวีป> ประตู | รายการอื่น> ลงเล่น | รายการอื่น> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| อินเดเปนดิเอนเต | 2005–06 | ปริเมราดิบิซิออน | 7 | 0 | – | – | – | – | – | – | 7 | 0 |
| อันเดอร์เลคต์ | 2006–07 | เบลเจียนโปรลีก | 33 | 1 | 7 | 0 | 6 | 0 | – | – | 46 | 1 |
| อันเดอร์เลคต์ | 2007–08 | เบลเจียนโปรลีก | 30 | 1 | 8 | 0 | 11 | 0 | – | – | 49 | 1 |
| อันเดอร์เลคต์ | 2008–09 | เบลเจียนโปรลีก | 32 | 2 | 1 | 0 | 1 | 1 | 1 | 0 | 35 | 3 |
| อันเดอร์เลคต์ | 2009–10 | เบลเจียนโปรลีก | 34 | 1 | 2 | 1 | 12 | 2 | – | – | 48 | 4 |
| อันเดอร์เลคต์ | 2010–11 | เบลเจียนโปรลีก | 26 | 0 | 1 | 0 | 7 | 0 | 1 | 0 | 35 | 0 |
| อันเดอร์เลคต์ | 2011–12 | เบลเจียนโปรลีก | 30 | 2 | 1 | 0 | 7 | 0 | – | – | 38 | 2 |
| อันเดอร์เลคต์ | 2012–13 | เบลเจียนโปรลีก | 36 | 5 | 4 | 0 | 10 | 0 | 1 | 0 | 51 | 5 |
| อันเดอร์เลคต์ | รวม | รวม | 221 | 12 | 24 | 1 | 54 | 3 | 3 | 0 | 302 | 16 |
| ลาซีโอ | 2013–14 | เซเรียอา | 26 | 2 | 1 | 0 | 4 | 0 | 1 | 0 | 32 | 2 |
| ลาซีโอ | 2014–15 | เซเรียอา | 27 | 3 | 4 | 1 | 0 | 0 | – | – | 31 | 4 |
| ลาซีโอ | 2015–16 | เซเรียอา | 27 | 4 | 2 | 0 | 6 | 1 | 1 | 0 | 36 | 5 |
| ลาซีโอ | 2016–17 | เซเรียอา | 29 | 4 | 5 | 1 | – | – | – | – | 34 | 5 |
| ลาซีโอ | รวม | รวม | 109 | 13 | 12 | 2 | 10 | 1 | 2 | 0 | 133 | 16 |
| เอซี มิลาน | 2017–18 | เซเรียอา | 28 | 1 | 4 | 0 | 5 | 0 | – | – | 37 | 1 |
| เอซี มิลาน | 2018–19 | เซเรียอา | 16 | 1 | 1 | 0 | 2 | 0 | – | – | 19 | 1 |
| เอซี มิลาน | 2019–20 | เซเรียอา | 14 | 0 | 0 | 0 | – | – | – | – | 14 | 0 |
| เอซี มิลาน | รวม | รวม | 58 | 2 | 5 | 0 | 7 | 0 | – | – | 70 | 2 |
| ฟาตีห์คารากุมรุค | 2020–21 | ซือเปร์ลีก | 35 | 3 | 0 | 0 | – | – | – | – | 35 | 3 |
| รวมทั้งหมด | รวมทั้งหมด | รวมทั้งหมด | 490 | 30 | 41 | 3 | 71 | 4 | 5 | 0 | 549 | 37 |
1 2 3  ลงเล่นในยูฟ่าแชมเปียนส์ลีก
↑  ลงเล่นในยูฟ่าแชมเปียนส์ลีก 2 นัด, ลงเล่นในยูฟ่ายูโรปาลีก 9 นัด
1 2 3  ลงเล่นในเบลเจียนซูเปอร์คัพ
↑  ลงเล่นในยูฟ่าแชมเปียนส์ลีก 3 นัด, ลงเล่นในยูฟ่ายูโรปาลีก 9 นัด ทำได้ 2 ประตู
↑  ลงเล่นในยูฟ่าแชมเปียนส์ลีก 2 นัด, ลงเล่นในยูฟ่ายูโรปาลีก 5 นัด
1 2 3 4  ลงเล่นในยูฟ่ายูโรปาลีก
1 2  ลงเล่นในซูแปร์โกปปาอีตาเลียนา
↑  ลงเล่นในยูฟ่าแชมเปียนส์ลีก 1 นัด, ลงเล่นในยูฟ่ายูโรปาลีก 5 นัด
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| อาร์เจนตินา | 2011 | 6 | 0 |
| อาร์เจนตินา | 2012 | 1 | 0 |
| อาร์เจนตินา | 2013 | 9 | 0 |
| อาร์เจนตินา | 2014 | 12 | 0 |
| อาร์เจนตินา | 2015 | 10 | 1 |
| อาร์เจนตินา | 2016 | 11 | 0 |
| อาร์เจนตินา | 2017 | 6 | 0 |
| อาร์เจนตินา | 2018 | 3 | 0 |
| รวม | รวม | 58 | 1 |
สถิติอาชีพ > ประตูในนามทีมชาติ

| ประตูที่ | วันที่ | สนาม | คู่แข่ง | คะแนน | ผล | รายการแข่งขัน |
| --- | --- | --- | --- | --- | --- | --- |
| 1 | 17 พฤศจิกายน 2015 | สนามกีฬาเมโตรโปลิตาโนโรเบร์โตเมเลนเดซ บาร์รังกิยา โคลอมเบีย |  โคลอมเบีย | 1–0 | 1–0 | ฟุตบอลโลก 2018 รอบคัดเลือก |
เกียรติประวัติ > สโมสร

อันเดอร์เลคต์
เบลเจียนโปรลีก: 2006–07, 2009–10, 2011–12, 2012–13
เบลเจียนคัพ: 2007–08
เบลเจียนซูเปอร์คัพ: 2006, 2007, 2010, 2012
เกียรติประวัติ > ทีมชาติ

อาร์เจนตินา รุ่นอายุไม่เกิน 20 ปี
ฟุตบอลโลกเยาวชน ยู 20: 2005
เกียรติประวัติ > รางวัลส่วนตัว

นักฟุตบอลดาวรุ่งแห่งปีของลีกเบลเยียม: 2006–07
แหล่งข้อมูลอื่น

ลูกัส บิเกลีย – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)